Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4538

10. évfolyam A Földrajz tanulásának céljai a 10. évfolyamon Ismerkedjenek meg a tanulók a csillagászati földrajz tudományos igényű megközelítésével. Mélyüljenek el földtani ismereteik. A globális problémák megértéséhez elengedhetetlen a különböző szférák keletkezésének, fejlődésének, egymásra gyakorolt kölcsönhatásuknak a megismerése. A tanulók tanulmányaik során kapjanak lehetőséget arra, hogy elsajátítsák a kontinensek komplex természetföldrajzi és társadalomföldrajzi jellemzését. A korábban szerzett ismereteik felhasználásával szerezzenek jártasságot olyan elemzések és értékelések készítésében, amelyekben a leglényegesebb természeti és gazdasági tényezőket és disszonanciákat meg tudják ragadni. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. EURÓPA REGIONÁLIS FÖLDRAJZA EURÓPA REGIONÁLIS FÖLDRAJZÁNAK ÁTTEKINTÉSE 2006/20/II. szám 1. Európa regionális természeti földrajza: Európa földrajzi helyzete, határai, félszigetei, szigetei; Európa földjének kialakulása, a földtörténeti események kronológiája; Európa nagy tájegységei (ősmasszívumok, röghegységek, lánchegységek, feltöltött alföldek és medencék); Európa éghajlata, vízrajza és természetes élővilága Európa legfontosabb természetföldrajzi jellemzőinek számbavétele; Európa tematikus térképei olvasásának, elemzésének gyakorlása; a kontinens egészének és/vagy nagyobb tájegységeinek komplex természetföldrajzi elemzése; annak áttekintése, hogy az egyes földtörténeti időszakokban lejátszódó események, milyen változásokat eredményeztek Európa szerkezetében és morfológiájában; keresztmetszeti ábrák készítése, a fontosabb felszíni elemek, valamint az éghajlati és növényföldrajzi sajátosságok jelölése az ábrákon; információs anyag gyűjtése Európa természetföldrajzi viszonyairól, az összegyűlt anyag feldolgozása csoportmunka és kiselőadás keretében Ismeri Európa földrajzi helyzetét, nagyságát és nagyobb félszigeteit. Fel tudja sorolni Európa nagy tájait. Ismeri a kontinens kialakulásának legfontosabb tényezőit. Alapvető topográfiai ismeretekkel rendelkezik Pontosan ismeri Európa helyzetét, területét, félszigeteit és szigeteit, továbbá a kontinens földjének szerkezetét és morfológiáját kialakító belső és külső erőket (a földtörténeti kronológiában elhelyezve). Ismeri Európa nagy tájait és azokat természetföldrajzi szempontból komplex módon képes jellemezni. Jártas a speciális térképek elemzésében és rajzolásában. Ismeri a kontinens éghajlatának és élővilágának övezetességét. Biztos topográfiai ismeretekkel rendelkezik. Ismeri a kontinens demográfiai viszonyait. Tudja biztosan, hogy milyen természeti és társadalmi tényezők hatottak az európai gazdasági élet fejlődésére. Biztos ismeretekkel rendelkezik arról, hogy Európa milyen szerepet játszott a világ megismerésében. Be tudja mutatni az integráció folyamatát. Ismeri az Európai Unió agrár és területfejlesztési politikáját, külgazdasági kapcsolatait. Ismeri Európa világgazdaságban és világpolitikában betöltött szerepét. Ismeri a fontosabb európai országok gazdasági tevékenységét, infrastruktúráját. Fel tudja sorolni az európai integrációkat. Képes tematikus térképek elemzésére. Ismeri a kontinensen jelentkező természet – és környezetvédelmi problémákat. Biztos topográfiai ismeretekkel rendelkezik. 2. Európa regionális társadalmi és gazdasági földrajza: Európa lakossága, demográfiai helyzete; a kontinens gazdasági életét befolyásoló természeti és társadalmi tényezők; a kontinens társadalmi – gazdasági fejlődésének általános vonásai ;Az európai integráció létrejötte, bővülési folyamata Magyarország és az Európai Unió) a dinamikusan fejlődő Nyugat-Európa; kiegyensúlyozottan fejlődő Észak- Európa; a sajátos fejlődésű Középés Kelet- Európa; a szélsőségeket felmutató Dél-Európa; Európa szerepe a világgazdaságban (gazdasági integrációk); a fontosabb európai országok (a Magyarországgal szomszédos országok, Nagy- Britannia, Franciaország, Németország, Olaszország, a benelux államok, a skandináv államok) gazdasági élete Adatok, tények gyűjtése a kontinens demográfiai viszonyairól; Európa egyes országai és térségei eltérő gazdasági fejlettségét okozó hatások számbavétele; a kontinens gazdasági élete legfőbb ágainak és ágazatainak, valamint a fontosabb európai országok gazdasági tevékenységeinek áttekintése; Az európai integrációs folyamat politikai és gazdasági háttere. Az Európai Unió tevékenysége (Magyarország és az Európai Unió közt létrejött megállapodások. Európa gazdasági és politikai céljának felderítése a világgazdaságban elfoglalt helye szempontjából; az Európából kiinduló integrációs törekvések és azok eredményeinek megismerése Ismeri Európa lakosságának összetételét és a népsűrűségére vonatkozó jellemzőket. Meg tudja nevezni és térképen meg tudja mutatni az európai országokat és fővárosaikat. Ismeri az Európai Unió alapító tagjait, illetve a belépő tagállamokat. Ismeri az Európai Unió célkitűzéseit. Ismeri az alapvető európai országok gazdasági jellemzőit. Alapvető topográfiai ismeretekkel rendelkezik. 2006/20/II. szám II. MAGYARORSZÁG REGIONÁLIS FÖLDRAJZA MAGYARORSZÁG REGIONÁLIS FÖLDRAJZÁNAK ÁTTEKINTÉSE 1. Magyarország regionális természeti földrajza: Magyarország földrajzi helyzete, nagysága, határai; Magyarország földjének kialakulása a földtörténet tükrében; a nagyobb földtörténeti időszakok eseményei és képződményei; Magyarország felszíndomborzata és nagy tájegységei (Alföld, Kisalföld, Alpokalja, a Dunántúli-dombság a Mecsekkel, Dunántúliközéphegység, Északiközéphegység); Magyarország éghajlata, az éghajlat szingularitásai és az azokat kiváltó okok; Magyarország vízrajza, talaja és természetes élővilága; a természet és a környezetszennyezés helyzete Magyarországon, a jelentkező problémák és azok megoldásának lehetőségei; saját megye (város) természetföldrajza a Kárpát- medence – benne Magyarország – földjének komplex elemzése a földtörténeti események kronológiájában; földtörténeti folyamatábrák készítése és azok elemzése; Magyarország természetföldrajzi potenciáljainak számbavétele a gazdasági hatások figyelembevételével; nagy tájaink kialakulásának és morfológiájának áttekintése, a tájértékelés gyakorlása; hazánk sajátos éghajlati vonásainak megismertetése, éghajlatunk szingularitásainak számbavétele; tematikus térképek elemzése és rajzolása; saját megye (város) természeti viszonyainak megismerése Tudja hazánk fekvését pontosan meghatározni Európában. Ismerje hazánk nagy tájait, tudja jellemezni azokat. Ismeri megyéje természeti földrajzának alapvető vonásait. Ismeri Magyarország éghajlati adottságait. Alapvető topográfiai ismeretekkel rendelkezik. Ismeri Magyarország abszolút és relatív földrajzi helyzetét. Pontos ismeretekkel rendelkezik az ország földjének kialakulásáról, szerkezetéről és morfológiájáról. Magyarország természetföldrajzi viszonyait a Kárpátmedencébe ágyazottan tudja értelmezni és elemezni. El tudja végezni nagy tájaink komplex természetföldrajzi elemzését. Képes a tematikus térképek olvasására és rajzolására. Részletesen ismeri saját megyéje természetföldrajzát. Biztos topográfiai ismeretekkel rendelkezik. 2006/20/II. szám 2. Magyarország regionális társadalmi és gazdasági földrajza: a Magyarország gazdasági fejlődését meghatározó természeti és társadalmi tényezők; Magyarország népességföldrajza; hazánk gazdasági életének főbb ágai és ágazatai; a magyar gazdaság szerkezete (ipar, mezőgazdaság, közlekedés, kereskedelem, idegenforgalom); Magyarország szerepe Európa és a világ gazdaságában (integrációs törekvéseink); Magyarország településföldrajza és infrastruktúrája; a saját megye (város) gazdaságföldrajza Magyarország demográfiai helyzetének elemzése, a jelen helyzetet kiváltó okok számbavétele; Magyarország korfájának elemzése, következtetések levonása; a hazai népművészet és néprajz fontosabb területeinek áttekintése; a Magyarország helyzetét meghatározó természeti és társadalmi tényezők elemzése, különös tekintettel a sorsfordító változásokra; a fontosabb gazdasági ágak és ágazatok teljesítőképességének és területi elhelyezkedésének megállapítása; a termelésre vonatkozó adatok gyűjtése; Magyarország infrastruktúrájának és a gazdaság kapcsolatainak elemzése; a nemzetközi gazdasági kapcsolatainkban bekövetkezett változások hatásainak számbavétele; tények és adatok gyűjtése Magyarország integrációs törekvéseivel és ezek gazdasági hatásaival kapcsolatban; a külkereskedelem áruszerkezetének és irányainak tanulmányozása; bizonyítékok gyűjtése az idegenforgalom fokozódó gazdasági szerepéről; tematikus térképek elemzésének és rajzolásának gyakorlása; saját magye (város) gazdaságföldrajzának megismerés Ismeri a magyar ipar és mezőgazdaság jellegzetes termékeit. Tisztában van azokkal a legfontosabb társadalmi tényezőkkel, amelyek befolyásolták a magyar gazdaság fejlődését. Tudja, hol helyezkednek el nagyobb ipari központjaink. Ismeri hazánk közigazgatási beosztását. Ismertetni tudja megyéje (városa) legfőbb gazdasági tevékenységeit. Alapvető topográfiai ismeretekkel rendelkezik. Ismertetni tudja a magyar gazdaság fejlődésének történetét. Ismeri a gazdasági fejlődést befolyásoló természeti és társadalmi tényezőket. Tudja, mikor és miért voltak gazdaságunkban jelentősebb irányés arányváltozások. Ismeri hazánk demográfiai viszonyait, településszerkezetét, infrastruktúráját. Pontos képet tud festeni hazánk legfontosabb gazdasági ágainak és ágazatainak helyzetéről. Ismeri külkereskedelmünk áruszerkezetét és irányait. Tájékozott megyéje (városa) gazdasági életében. Tudja értelmezni és elemezni a gazdasági életünket ábrázoló tematikus térképeket. Biztos topográfiai ismeretekkel rendelkezik. 2006/20/II. szám III. KONTINENSEK, TÁJAK, ORSZÁGOK KONTINENSEK, TÁJAK, ORSZÁGOK MEGISMERÉSE 1. Afrika regionális természeti földrajza: Afrika földrajzi helyzete, nagysága, partvonala, felfedezése; Afrika földjének kialakulása, nagy szerkezeti egységei; a táblás szerkezet lényege; Afrika nagy tájai és morfológiai jellemzői; Afrika éghajlata, természetes növény- és állatvilága, vízrajza; a természeti tényezők kölcsönhatásának eredményeként kialakult zonalitás Afrikában Afrika elhelyezkedésével, nagyságával, földjének kialakulásával és felfedezésével kapcsolatos ismeretek áttekintése, rendszerezése; különböző keresztmetszeti szelvények rajzolása a különböző természetföldrajzi tények és összefüggések bemutatására; Afrika nagy tájainak, morfológiai jellemzőinek, éghajlatának, természetes növény- és állatvilágának, vízrajzának áttekintése szövegolvasással, képek, ábrák elemzésével; szemelvények, képek gyűjtése a talajerózióról és a savas erők hatásairól; gyakorlatok végzése a kontinens topográfiai anyagának elsajátítása végett Tudja, mekkora Afrika területe, mennyi a lakossága, milyen a parttagoltsága. Ismeri a kontinensre jellemző szerkezeti formákat. Fel tudja sorolni és meg tudja mutatni a kontinens nagy tájait. Ismeri az Afrikára jellemző éghajlati és növényzeti zonalitás lényegét és elrendeződését. Alapvető topográfiai ismeretekkel rendelkezik. Ismeri Afrika legfontosabb paramétereit és felfedezésének körülményeit. Ismeri a kiemelkedő Afrika-kutatók munkásságát. Tényszerűen és időrendi sorrendben, szabatosan el tudja mondja a kontinens szerkezetére és morfológiájára vonatkozó ismereteket. Pontosan fel tudja sorolni a kontinens makro-, mezo- és mikrotájait. Ismeri ezek természetföldrajzi jellemzőit. Érti az éghajlat és az élővilág övezetes elterjedésének okait, és azokat el is tudja mondani. Tud tematikus térképeket rajzolni és elemezni a megadott témában. Ismeri a kontinens topográfiáját. 2. Afrika regionális társadalmi-gazdasági földrajza: Afrika gazdasági életének legfőbb vonásai és ellentmondásai; Afrika lakossága (sokszínű lakosság, demográfia, iskolázottság); Afrika településföldrajzi jellemzői; Afrika és világgazdaság kapcsolata; Afrika fontosabb országainak társadalmi – gazdasági földrajzi jellemzői (a Dél- Afrikai Köztársaság és Egyiptom gazdasági élete) a kontinens demográfiai viszonyairól szerzett ismeretek aktualizálása, új adatokkal történő kiegészítése; annak értelmezése és adatokkal történő alátámasztása, hogy a kontinens egészének és egyes országainak a gazdasági fejlődésében milyen hatással voltak és vannak a természeti és társadalmi tényezők; tények gyűjtése a kontinens egyes régiói gazdasági különbségeinek okairól; tények, adatok gyűjtése Afrika és a világgazdaság kapcsolatától, főbb exporttermékeiről és az importjának áruszerkezetéről; Afrika fontosabb országainak társadalmi – gazdasági földrajzi jellemzése (a Dél-Afrikai Köztársaság és Egyiptom gazdasági életének elemzése) Ismeri a kontinens legfontosabb természetes erőforrásait (energiahordozóit, nyersanyagait). Tudja a kontinens alapvető demográfiai jellemzőit. Ismeri Afrika gazdasági életének fontosabb produktumait. Fel tudja sorolni a kontinens gazdasága szempontjából fontosabb afrikai országokat, a fővárosukkal együtt. Alapvető topográfiai ismeretekkel rendelkezik. Összefüggően és tényszerűen tud beszélni a kontinens demográfiai viszonyairól és településszerkezetéről. Ismeri a gazdasági életet meghatározó természeti és társadalmi tényezőket. Pontosan fel tudja sorolni a nagy ipari központokat, meg tudja mutatni ezeket a térképen. Képes a kontinens gazdasági életét ábrázoló tematikus térképek elemzésére, rajzolására. A fontosabb gazdasági mutatókat képes grafikusan ábrázolni és a tendenciákból következtetéseket tud levonni. Ismeri a kontinens országait és azok fővárosait. Biztos topográfiai ismeretekkel rendelkezik. 2006/20/II. szám 3. Ausztrália és Óceánia regionális természeti földrajza: Ausztrália földrajzi helyzete, nagysága, parttagoltsága, felfedezése; Ausztrália földjének szerkezete és morfológiai egységei; Ausztrália éghajlata és vízrajza; az artézi kutak szerepe; Ausztrália sajátos élővilága, az "élő kövületek" hazája; Óceánia szigeteinek kialakulása, felosztása és gazdasági jelentőségük: - Melanézia, - Mikronézia, - Polinézia Ausztrália és Óceánia természeti földrajzának tanulmányozása tankönyvi szövegek feldolgozása és más információhordozók (pl. útikönyvek, folyóiratok, lexikonok, videofilmek stb.) felhasználása révén Be tudja mutatni Ausztrália és Óceánia kialakulásának legfontosabb mozzanatait. Képes jellemezni a vizsgált területek morfológiai képét. Alapvető tájékozottsággal rendelkezik a kontinens és a szigetvilág éghajlatáról, vízrajzáról. Fel tud sorolni legalább három ott élő jellegzetes állatfajtát. Képes összefüggően ismertetni Ausztrália és Óceánia fejlődéstörténetét. A felszínformáló erőket figyelembe véve szabatos leírást tud adni a vizsgált terület morfológiájáról, felszínfejlődéséről. Be tudja mutatni Ausztrália sajátos vízrajzi adottságait. Képes jellemezni a kontinens éghajlati területeit. Érti az egyedi növény- és állatvilág kialakulásának okait, tényezőit. Fel tud sorolni ötöt ausztrál növény- és állatfajt. 4. Ausztrália regionális társadalmi és gazdasági földrajza: a kontinens felfedezése; Ausztrália lakossága; Ausztrália gazdasági élete, ipara, mezőgazdasága; Ausztrália nemzetközi gazdasági kapcsolatai Ausztrália regionális társadalmi és gazdasági földrajzának áttekintése, a tanult ismeretek rendszerezése: a kontinens felfedezéséről informáló szövegek, videofilmrészletek feldolgozása; Információk gyűjtése Ausztrália lakosságáról, az ott élő népek életéről, szokásairól, kultúrájáról; Ausztrália gazdasági életének, iparának, mezőgazdaságának áttekintése csoportmunka keretében; tények és adatok gyűjtése Ausztrália nemzetközi gazdasági kapcsolatairól Ismeri a kontinens gazdasági életének főbb vonásait. Tudja, mi Ausztrália fővárosának neve és még legalább két ausztrál várost meg tud nevezni. Beszélni tud a kontinens brit kapcsolatáról. Alapvető topográfiai ismeretekkel rendelkezik. Kiselőadás keretében ismertetni tudja a kontinens felfedezésének és benépesülésének történetét. Ismeri a gazdasági életet meghatározó természeti és társadalmi tényezőket. Tudja, mit jelentett Ausztrália gazdasági fejlődésében a britek jelenléte. Ismeri a gazdasági élet legfőbb ágainak és ágazatainak termelési mutatóit, területi elhelyezkedésüket. Tényszerűen képes megfogalmazni az Államszövetség nemzetközi kapcsolatairól szóló ismereteit. Biztos topográfiai ismeretekkel rendelkezik. 2006/20/II. szám 5. Amerika regionális természeti földrajza: Amerika területe, helyzete, partvonala, tagolódása; Amerika az (Újvilág) felfedezése, benépesülése; az amerikai kontinens kialakulása, szerkezete és nagy tájai; a kontinens magvát képező ősmasszívumok, röghegységek, lánchegységek, a táblás vidékek, a feltöltött alföldek és medencék; a kontinens éghajlata, vízrajza és élővilága Amerika regionális természeti földrajzának áttekintése: tények és adatok gyűjtése, Amerika területéről, helyzetéről, partvonaláról, tagolódásáról, a gyűjtött információkról kiselőadások tartása; az Újvilág felfedezéséről, benépesüléséről szóló ismeretterjesztő szövegek, filmrészletek feldolgozása; az amerikai kontinens kialakulásáról, szerkezetéről és nagy tájairól informáló szöveg feldolgozása, képek, ábrák elemzése; leírások készítése a kontinens magvát képező ősmasszívumokról, röghegységekről, lánchegységekről, a táblás vidékekről, a feltöltött alföldekről és medencékről; tények, adatok, képek gyűjtése a kontinens éghajlatáról, vízrajzáról és élővilágáról, a szerzett információk bemutatása kiselőadás keretében és/vagy leíráskészítéssel Ismeri a kontinens felfedezésének és benépesülésének történetét. Tudja, ki volt Kolumbusz Kristóf. Ismeri a kontinens felosztását, a nagy tájak legjellegzetesebb morfológiáját. Tudja, miért nevezik Közép- és Dél- Amerikát Latin- Amerikának. Ismeri a kontinens természetföldrajzának alapvető topográfiáját. Tudja, ki volt Kolumbusz Kristóf, hogy mikor és milyen körülmények között fedezte fel Amerikát. Pontos ismeretekkel rendelkezik a kontinenset alakító földtörténeti eseményekről. Pontosan ismeri az amerikai kontinens szerkezetét és morfológiáját a földtörténet tükrében. Képes a nagy természeti tájak komplex jellemzésére. Érti és el tudja mondani a kontinens éghajlatának zonális vonásait. Elemezni tudja a kontinens speciális természetföldrajzi térképét. Biztos topográfiai ismeretekkel rendelkezik. 6. Amerika regionális társadalmi és gazdasági földrajza: a kontinens gazdasági fejlődését befolyásoló és meghatározó természeti és társadalmi hatások; Amerika északi, középső és déli részének eltérő gazdasági fejlettségét kiváltó okok; a kontinens demográfiai viszonyai; az indián őslakosság és kultúrája; Amerika gazdaságának, iparának jellemző vonásai; ipar, mezőgazdaság, közlekedés, kereskedelem; a kontinens fontosabb országainak (USA, Kanada, Brazília, Argentína) gazdasági élete A földrajzi felfedezésekről szóló irodalom (benne megkülönböztetetten az Amerikáról szóló részek) áttekintése; példák gyűjtése olyan természeti és társadalmi kölcsönhatásokra, amelyekben a gazdasági fejlődést vagy az egyik, vagy a másik segítette elő; a természeti adottságok és a különböző gazdasági ágak, ágazatok kapcsolatának feltárása, elemzése; a kontinens demográfiai viszonyainak vizsgálata; a fontosabb gazdasági mutatók grafikus ábrázolásának gyakorlása, speciális térképek olvasása, rajzolása; tények, adatok gyűjtése a kontinens egyes régióinak eltérő gazdasági fejlettségéről és annak okairól; a fontosabb amerikai országok gazdasági életének áttekintése, összehasonlítása Tájékozottsággal rendelkezik a kontinens általános gazdasági helyzetéről. Ismeri a demográfiai viszonyokat. Ismeri a kontinens egyes részeinek eltérő gazdasági fejlettségét. Fel tudja sorolni a kontinens legfontosabb ásványkincseit és mezőgazdasági termékeit. Alapvető topográfiai ismeretekkel rendelkezik. Ismeri a kontinens demográfiai helyzetét. Összefüggően képes beszélni az őslakosság kultúrájáról és mai helyzetéről. Tudja, mik a kontinens sajátos társadalmigazdasági fejlődésének mozgatórugói. Ismeri az "amerikai utas" fejlődés lényegét az USA vonatkozásában. Ismerje a legfontosabb gazdasági mutatókat. Tudja, milyen szerepet tölt be a kontinens a világgazdaság egészében. Tájékozott a kontinens infrastruktúrájában és települési viszonyaiban. Biztos topográfiai ismeretekkel rendelkezik. 2006/20/II. szám 7. Ázsia regionális természeti földrajza: Ázsia földrajzi helyzete nagysága, partvonala és a kontinens megismerése; Ázsia nagy szerkezeti és morfológiai egységei (ősmasszívumok, röghegységek, lánchegységek, feltöltött alföldek és medencék); Ázsia éghajlata, vízrajza és élővilága a kontinensről szóló információs anyagok áttekintése, segítségükkel kiselőadások, ismeretterjesztő szövegek alkotása; a nomenklatura pontos használatának gyakorlása; a kontinens egyes természetföldrajzi zónáinak komplex elemzése; Ázsia természetföldrajzával kapcsolatos tematikus térképek olvasásának és elemzésének gyakorlása; olyan összefüggések keresése, amelyekben a természet és társadalmi tényezők hatásának eredői pregnánsan megmutatkoznak Ismeri a kontinens területét, nagyobb félszigeteit. Fel tudja sorolni Ázsia nagy tájait, ismeri azok egymáshoz viszonyított helyzetét. Ismeri Ázsia éghajlatának alapvető vonásait. Alapvető topográfiai ismeretekkel rendelkezik. Összefüggően el tudja mondani vagy le tudja írni a kontinens szerkezetét és morfológiáját kialakító természetföldrajzi folyamatokat. Ismeri Ázsia nagy tájegységeit és azokat komplex módon tudja jellemezni. Véleményt tud formálni az éghajlat, a talaj és az élővilág zonalitásáról._ Ismeri az alapvető különbségeket az egyes zónák között. Tisztában van az antropogén hatások káros következményeivel. Tudja és példákkal képes alátámasztani, hogy a környezetkárosítások nem ismernek országhatárokat. Biztos topográfiai ismeretekkel rendelkezik. 8. Ázsia regionális társadalmi és gazdasági földrajza: Ázsia lakossága; a kontinens gazdasági életét befolyásoló természeti és társadalmi tényezők, az eltérő gazdasági fejlettség okai; Ázsia iparának és mezőgazdaságának sajátos vonásai, teljesítőképessége és főbb termékei; Ázsia gazdasági teljesítőképességének súlya a világgazdaságban; a kontinens nemzetközi kereskedelemben betöltött szerepe, forgalmának irányai és arányai; Ázsia egyes országainak és országcsoportjainak (FÁK, Kína, India, Japán, a Közel- Kelet, Kis-Ázsia) gazdasági élete A földrajzi felfedezésekről szóló irodalom áttekintése, különös tekintettel az Ázsiáról szóló fejezetekre; példák keresése olyan természeti és társadalmi kölcsönhatásokra, amelyekben a gazdasági fejlődést vagy az egyik, vagy a másik segítette elő; a természeti adottságok és a különböző gazdasági ágak, ágazatok kapcsolatának elemzése; a kontinens demográfiai viszonyainak vizsgálata, következtetések levonása a demográfiai adatok, tények alapján; a fontosabb gazdasági mutatók grafikus ábrázolásának, speciális térképek olvasásának és rajzolásának gyakorlása; Információk gyűjtése a kontinens egyes régióinak eltérő gazdasági fejlettségéről és annak okairól; a jelentősebb ázsiai országok és országcsoportok gazdasági életének áttekintése Ismeri a kontinens legfontosabb számszerű paramétereit (terület, népesség stb.), demográfiai viszonyait. Tudja a legfontosabb ásványkincsek lelőhelyeit. Ismeri a fontosabb ázsiai mezőgazdasági termékeket és tudja, hogy hol állítják elő ezeket. Alapvető topográfiai ismeretekkel rendelkezik. Biztos ismeretekkel rendelkezik a kontinens felfedezésével és benépesülésével kapcsolatosan. Tudja, miért kritikusak a kontinens demográfiai viszonyai. Tudja, hogy mi az oka az egyes ázsiai térségek eltérő gazdasági fejlettségének. Választ tud adni arra a kérdésre, hogy miért nevezhetjük Ázsiát a "legek" kontinensének. Ismeri Ázsia legfontosabb gazdasági paramétereit. Képes a gazdasággal kapcsolatos tematikus térképek elemzésére. Ismeri a fontosabb ázsiai országok és országcsoportok gazdasági életét. Tudja, hol a helye a kontinensnek a nemzetközi munkamegosztásban. Biztos topográfiai ismeretekkel rendelkezik. 2006/20/II. szám Tanév végi követelmények a 10. évfolyamon

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes